section_heading: Curiosity
paragraph_text: Curiosity (hrv. znatiželja) je NASA-in planetohod (rover) iz misije Mars Science Laboratory. Rover je lansiran 26. studenog 2011. s raketom Atlas V. Rover je 6. kolovoza 2012. u 05:14:39 UTC uspješno sletio u krater Gale na Marsu i time započeo svoju dvogodišnju istraživačku misiju. Glavni istraživački ciljevi Curiosity-ja su istraživanje Marsove klime, geologije i je li planet ikada mogao uzdržavati život. Curiosity sa sobom nosi najnaprednije instrumente ikad lansirane prema Marsu i sa svojih 900 kg planetohod (rover) je najveće mase koji je ikada sletio na drugo nebesko tijelo, nadmašivši sovjetski Lunohod 2.